представителна държава в съответствие с член 2, параграф 6а, буква а) от основния регламент. Комисията подчертава, че съгласно член 2, параграф 6а, буква а) също изрично се изисква формираната нормална стойност да включва разумни неизкривени административни разходи, разходи за продажба и общи разходи, и реализиране на печалба. Ако в хода на своето разследване Комисията докаже въз основа на всички доказателства в досието, че съществуват значителни нарушения, засягащи разглеждания продукт в страната на износа, не е необходимо да се доказва, че действителните разходи за ПОАР на тези производители износители всъщност са били неизкривени.
 (159)
 Що се отнася до твърдението за справедливото използване на данните за ПОАР на предложен производител в потенциална представителна държава, при избора си Комисията се ръководи от критериите на последните публично достъпни финансови отчети и рентабилността. В този процес е дадено предимство на данните от потенциална представителна държава. На всички етапи от оценката заинтересованите страни имаха възможността да представят коментари относно предложените впоследствие дружествени данни. В настоящото разследване бяха надлежно приложени и изпълнени както критериите, посочени по отношение на окончателния избор на дружествени данни, така и беше извършен анализът на коментарите по последващи бележки относно производствените фактори. Поради това твърдението беше отхвърлено.
 (160)
 По отношение на твърдението за конкретната целесъобразност на данните на дружеството Prysmian Kablo Ve Sistemleri AS с оглед на дела от продажбите на различни продукти Комисията разгледа въпроса за целесъобразността на финансовите данни на дружеството в съображение 227, където отхвърли свързаното с това общо твърдение от страна на CCCME.
 (161)
 Що се отнася до посочените в жалбата подкрепящи политики и финансови субсидии за производители на КОВ, CCCME посочи, че доколкото става въпрос за високотехнологична промишленост, въвеждането на политики за насърчаване на развитието на тази промишленост е нормално и се наблюдава не само в Китай, но и в други държави, в които не се твърди, че съществуват значителни нарушения. Освен това според CCCME фактът, че дружествата са получавали субсидии, няма връзка с метода за изчисление на дъмпинговия марж, като субсидиите не могат да бъдат отъждествявани с нарушенията на пазара и не трябва да водят до несправедливи цени.
 (162)
 Комисията припомня, че за целите на установяването на наличие на значителни нарушения по член 2, параграф 6а, буква б) от основния регламент се анализира потенциалното въздействие на един или повече от посочените в тази разпоредба показващи нарушения елементи по отношение на цените и разходите в страната на износа. В този контекст Комисията отбелязва, на първо място, че освен факта, че това твърдение е общо и неподкрепено с доказателства, структурата на разходите и механизмите за формиране на цените на други пазари (включително въпроси, свързани с финансовата подкрепа) във всеки случай не са от значение за настоящото разследване, което засяга съществуването на значителни нарушения в КНР. Второ, при анализа по член 2, параграф 6а, буква б) от основния регламент е от решаващо значение да се прецени дали производителите имат поне потенциално достъп до финансиране, предоставяно от институциите, които изпълняват цели на обществената политика или по друг начин не действат независимо, или дали получават друго държавно финансиране, което оказва влияние върху